Sinilehtimittari

Sinilehtimittari (Scopula decorata) on keskikokoinen, Suomessa luonnonsuojeluasetuksella rauhoitettu perhoslaji. Vuoden 2010 kansallisessa uhanalaisarvioinnissa se arvioitiin äärimmäisen uhanalaiseksi (CR).Suomen lajien uhanalaisuus – Punainen kirja 2010, s. 466 Vuoden 2019 arvioinnissa se luokiteltiin Suomesta hävinneeksi.

 Koko ja ulkonäkö 
Siipien pohjaväri on valkoinen. Etusiivessä on kaksi ohutta, tummaa poikkiviirua, joista sisempi erottuu huonommin. Takasiivessä vain yksi poikkiviiru sekä tumma diskoidaalitäplä. Molempien siipiparien kärkiosassa on leveä, siniharmaista ja ruskeista täplistä muodostuva vyö jonka sisäreunassa on ohut musta viiru. Etusiiven ulkoreunan etuosassa on lisäksi neljä mustaa pilkkua. Siipiväli 22–25 mm.

Samankaltainen laji on valkolehtimittari (Scopula ornata).

 Levinneisyys ja lentoaika 
Sinilehtimittaria tavataan Länsi-Euroopasta Keski-Aasian poikki MongoliaanPeder Skou: The geometroid moths of North Europe (Lepidoptera, Drepanidae and Geometridae). Brill 1986  s. 47–48. Suomesta laji hävisi 1970-luvun alussa, minkä jälkeen sitä on tavattu harhailijana.http://www.dlc.fi/~peterpa/lepi/historia/sterrhinae/sco-decorata.htm Levinneisyys rajoittuu etelärannikolle. Perhosia tavataan heinäkuussa.http://www.insects.fi/Lepidoptera/Geometridae/Scopula/decorata/Scopula%20decorata.htm

 Elinympäristö ja elintavat 
Sinilehtimittari elää kuivilla ja hiekkaisilla alueilla, etenkin rannikolla. Kasvillisuudeltaan paikan on oltava avoin tai korkeintaan harvakasvustoinen. Perhoset lentävät yöllä ja tulevat valolle. Toukka talvehtii ja koteloituu maahan, kasvillisuuden alle.

Suomessa sinilehtimittari on rauhoitettu. Yhden perhosyksilön ohjeellinen korvaushinta on 1682 euroa.http://www.finlex.fi/fi/laki/alkup/2002/20020009 

 Ravintokasvi 
Toukka syö kangasajuruohoa (Thymus serpyllum).

 Lähteet 

 Aiheesta muualla 
 kuva toukasta 

Luokka:Lehtimittarit
Luokka:Suomesta hävinneet lajit